Na temelju članka 86. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 30. Statuta Općine Ernestinovo,

Općinsko vijeće, na 39. sjednici, održanoj 11. studenog 2024., donosi

**Odluku o Izradi izmjene i dopune**

**Prostornog plana uređenja Općine Ernestinovo**

# Opće odredbe

Članak 1.

Donosi se odluka o izradi izmjene i dopune Prostornog plana uređenja Općine Ernestinovo, u daljnjem tekstu: Odluka.

Donošenjem ove Odluke započinje postupak izrade i donošenja izmjene i dopune Prostornog plana uređenja Općine Ernestinovo (Službeni glasnik Općine Ernestinovo broj 2/07, 3/16-ispravak, 6/10, 5/17, 7/18-pročišćeni tekst, 5/20, 7/20-pročišćeni plan, 3/21, 4/21-pročišćeni plan i 15/23), u daljnjem tekstu: izmjena i dopuna Plana.

Nositelj izrade izmjene i dopune Plana je Općina Ernestinovo, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

# Pravna osnova za izradu izmjene i dopune Plana

Članak 2.

Postupak izrade i donošenja izmjene i dopune Plana temelji se na odredbama članka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

# Razlozi donošenja izmjene i dopune Plana, ciljevi i programska polazišta

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za donošenje izmjene i dopune Plana su sljedeći:

A. Usklađenost sa zakonskim i podzakonskim okvirom

1. Zakonska obveza izrade izmjene i dopune Plana i usklađenje sa Zakonom

Postupak izrade i donošenja izmjene i dopune Plana temelji se na odredbama članaka 86. do članka 112. Zakona, a u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik, i ostalim važećim propisima iz područja prostornog uređenja.

Obveze izrade i donošenja Izmjene i dopune Plana propisana je odredbom članka 75. Zakona, a ovlaštenje Općinskog vijeća za donošenje Plana sadržano je u odredbi članka 109. stavka 4. Zakona.

Postupak izrade i donošenja Plana provodi se sukladno Zakonu, Uredbi o određivanju građevina, drugih zahvata u prostoru i površina državnog i područnog (regionalnog) značaja (Narodne novine broj 37/14 i 154/14), Uredbi o informacijskom sustavu prostornog uređenja

(Narodne novine broj 115/15), Pravilniku o prostornim planovima (Narodne novine broj

152/23), ovoj Odluci i drugim podzakonskim propisima iz područja prostornog uređenja te posebnim propisima čije su odredbe od utjecaja na postupak izrade i donošenje Plana.

1. Usklađenje s planom više razine

Sukladno odredbama članka 61. stavka 2. Zakona o prostornom uređenju („Narodne novine“ br. 153/13, 65/17, 114/18, 39/19, 98/19 i 67/23), Prostorni plan uređenja Općine Ernestinovo mora biti usklađen s prostornim planom više razine, odnosno s Prostornim planom Osječko-baranjske županije.

1. Usklađenje s planom šireg područja iste razine

Nema prostornog plana šireg područja iste razine.

B. Određivanje novih prostorno planskih rješenja

1. Korekcija administrativne granice, odnosno obuhvata prostornog plana Općine Ernestinovo,
2. Usklađivanje PPUO Ernestinovo s Prostornim planom Osječko-baranjske županije,
3. Korekcija Odredbi za provedbu zbog usklađivanja sa Zakonom o prostornom uređenju i Pravilnikom o prostornim planovima,
4. Proširenje postojećeg reciklažnog dvorišta građevinskog otpada (kč.br. 1/63, 1/47 i 1/48 k.o. Orlovnjak) na kč.br. 1/85 i 1/88 obje u k.o. Orlovnjak,
5. Određivanje eventualnih lokacija i uvjeta gradnje postrojenja/dijelova postrojenja za proizvodnju električne i/ili toplinske energije koja kao resurse koriste obnovljive izvore energije.

Osnovni ciljevi i programska polazišta za izradu izmjene i dopune Plana su:

 Programsko polazište za izradu Izmjena i dopuna Prostornog plana uređenja Općine Ernestinovo je usklađivanje s novim Pravilnikom o prostornim planovima koji je stupio na snagu 01. siječnja 2024. godine i s posljednjim izmjenama i dopunama Zakona o prostornom uređenju te stvaranje prostornih uvjeta za planirani razvoj Općine Ernestinovo.

# Obuhvat izmjene i dopune Plana

Članak 4.

Prostorni obuhvat izmjena i dopuna plana je područje Općine Ernestinovo u administrativnim granicama utvrđenima Zakonom o područjima županija, gradova i općina u Republici Hrvatskoj (NN 86/06, 125/06, 16/07, 95/08, 46/10, 145/10, 37/13, 44/13, 45/13, 110/15).

# Sažeta ocjena stanja u obuhvatu izmjene i dopune Plana

Članak 5.

Ocjena stanja u obuhvatu izmjene i dopune Plana proizlazi iz:

* Ocjenom stanja unutar obuhvata Izmjena i dopuna Plana, uočena su ograničenja u prostoru vezana za planirani razvoj Općine i uređenje naselja te potreba usklađenja s Prostornim planom Osječko-baranjske županije i Zakonom o prostornom uređenju.
* Povoljan prometni položaj, konkurentna cijena građevinskog zemljišta, dobra infrastrukturna opremljenost i očuvanost prirodnog okoliša rezultirali su povećanim interesom za gospodarska i druga ulaganja na području Općine Ernestinovo.

# Popis sektorskih strategija i drugih dokumenata u skladu s kojima se utvrđuju zahtjevi za izradu izmjene i dopune Plana

Članak 6.

Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Plana u skladu s kojima javnopravna tijela utvrđuju zahtjeve za izradu Plana su:

* Sektorske strategije, planovi, studije i drugi dokumenti doneseni na temelju posebnih propisa koji sadrže strateška usmjerenja te programi i planovi pojedinih sektora od utjecaja za izradu Izmjena i dopuna Plana u skladu s kojima javnopravna tijela utvrđuju zahtjeve za izradu Izmjena i dopuna Plana su:
* U postupku izrade Izmjena i dopuna Prostornog plana uređenja Općine Ernestinovo koristit će se postojeća dokumentacija, kao i ona čija je izrada u tijeku, podaci sadržani u informacijskom sustavu prostornog uređenja te podatci, planske smjernice i propisani dokumenti koje će biti na raspolaganju u fazi izrade Nacrta prijedloga te podatci, planske smjernice i dokumenti dostavljeni od strane javnopravnih tijela.

# Način pribavljanja stručnih rješenja za izradu izmjene i dopune Plana

Članak 7.

Stručna rješenja za izradu Izmjena i dopuna Prostornog plana uređenja Općine Ernestinovo izradit će ovlašteni izrađivač prostorno-planske dokumentacije, sukladno pribavljenim posebnim uvjetima javnopravnih tijela.

Pribavljanje stručnih rješenja i podloga provest će nositelj izrade putem za to ovlaštenih osoba i u suradnji sa stručnim izrađivačem Izmjena i dopuna Prostornog plana uređenja Općine Ernestinovo.

# Popis javnopravnih tijela određenih posebnim propisima, koja daju zahtjeve za izradu izmjene i dopune Plana iz područja svog djelokruga, te drugih sudionika i korisnika prostora koji trebaju sudjelovati u izradi izmjene i dopune Plana

Članak 8.

Poziv na dostavu zahtjeva za izradu izmjene i dopune Plana uputit će se sljedećim javnopravnim tijelima:

1. Hrvatska regulatorna agencija za mrežne djelatnosti, HR-10110 Zagreb, Ulica Roberta Frangeša Mihanovića 9.
2. Hrvatske ceste d.o.o., HR-10000 Zagreb, Vončinina 3.
3. HŽ INFRASTRUKTURA d.o.o., Sektor za razvoj, pripremu i provedbu investicija i EU fondova, HR-10000 Zagreb, Mihanovićeva ulica 12.
4. Ministarstvo kulture i medija, Uprava za zaštitu kulturne baštine, Konzervatorski odjel u Osijeku, HR-31000 Osijek, Kuhačeva 27.
5. Osječko-baranjska županija, Upravni odjel za prostorno uređenje, graditeljstvo i zaštitu okoliša, HR-31000 Osijek, Trg Lava Mirskog 1/I.
6. HEP-Operator distribucijskog sustava d.o.o., Elektroslavonija Osijek, HR-31000 Osijek, Šetalište K. F. Šepera 1A.
7. HEP-PLIN d.o.o., Pogon Osijek, HR-31000 Osijek, Cara Hadrijana 7.
8. Hrvatski operator prijenosnog sustava d.d., Prijenosno područje Osijek, HR-31000 Osijek, Vukovarska cesta 217.
9. Uprava za ceste Osječko-baranjske županije, HR-31000 Osijek, Vijenac I. Meštrovića 14e.
10. VODOVOD-OSIJEK d.o.o., HR-31000 Osijek, Poljski put 1.
11. Ministarstvo unutarnjih poslova, Ravnateljstvo civilne zaštite, Područni ured civilne zaštite Osijek, Služba inspekcijskih poslova Osijek, HR-31000 Osijek, Gornjodravska obala 95-96.
12. Općina Antunovac, HR-31216 Antunovac, Braće Radića 4.
13. Općina Šodolovci, HR-31215 Šodolovci, Ive Andrića 3.
14. Općina Markušica, HR-32213 Markušica, V. Karadžića 3.
15. Općina Tordinci, HR-32214 Tordinci, Hrvatskih žrtava 9.
16. Ministarstvo gospodarstva i održivog razvoja, Uprava za zaštitu prirode, HR-10000 Zagreb, Radnička cesta 80.
17. Ministarstvo poljoprivrede, Uprava za poljoprivredno zemljište, biljnu proizvodnju i tržište, HR-10000 Zagreb, Ulica grada Vukovara 78.
18. Ministarstvo poljoprivrede, Uprava šumarstva, lovstva i drvne industrije, HR-10000 Zagreb, Planinska ulica 2a.
19. Ministarstvo prostornoga uređenja, graditeljstva i državne imovine, Uprava za prostorno uređenje i dozvole državnog značaja, HR-10000 Zagreb, Ulica Republike Austrije 14.
20. Hrvatske vode, VGO za Dunav i donju Dravu, HR-31000 Osijek, Splavarska 2a.
21. Ministarstvo obrane, Uprava za materijalne resurse, Sektor za vojnu infrastrukturu i zaštitu okoliša, Služba za vojno graditeljstvo i energetsku učinkovitost, HR-10000 Zagreb, Trg kralja Petra Krešimira IV 1.

Poziv na dostavu zahtjeva za izradu izmjene i dopune Plana uputit će se i drugim sudionicima i korisnicima prostora koji sudjeluju u izradi izmjene i dopune Plana:

1. JAVNA USTANOVA ZAVOD ZA PROSTORNO UREĐENJE OSJEČKO-BARANJSKE

ŽUPANIJE, HR-31000 Osijek, Europska avenija 11.

Rok za dostavu zahtjeva je 30 dana od zaprimanja poziva za dostavu zahtjeva.

Ako javnopravno tijelo ne dostavi zahtjeve u roku iz prethodne alineje, smatra se da zahtjeva nema.

Zahtjevi za izradu izmjene i dopune Plana dostavljaju se na sljedeći način:

 Modul ePlanovi

# Dinamika s fazama izrade izmjene i dopune Plana

Članak 9.

Za izradu izmjene i dopune Plana određuju se dinamika i faze izrade izmjene i dopune Plana kako slijedi:

1. Izrada prijedloga Odluke o izradi Izmjena i dopuna Plana,
2. Pribavljanje mišljenja na prijedlog Odluke o izradi Izmjena i dopuna Plana sukladno posebnim zakonima kojima se uređuje zaštita okoliša i prirode,
3. Donošenje Odluke o izradi Izmjena i dopuna Plana,
4. Prikupljanje zahtjeva za izradu Izmjena i dopuna Plana,
5. Izrada nacrta prijedloga Izmjena i dopuna Plana,
6. Utvrđivanje prijedloga Izmjena i dopuna Plana za javnu raspravu,
7. Provedba javne rasprave,
8. Izrada izvješća o javnoj raspravi,
9. Utvrđivanje konačnog prijedloga Izmjena i dopuna Plana,
10. Pribavljanje mišljenja na konačni prijedlog Izmjena i dopuna Plana,
11. Donošenje Odluke o usvajanju Izmjena i dopuna Plana na predstavničkom tijelu jedinice lokalne samouprave.

# Izvori financiranja izrade izmjene i dopune Plana

Članak 10.

Izrada Izmjena i dopuna Prostornog plana uređenja Općine Ernestinovo prijavit će se na javni poziv na dodjelu bespovratnih sredstva iz Mehanizma za oporavak i otpornost za transformaciju planova koje je raspisalo Ministarstvo prostornoga uređenja, graditeljstva i državne imovine.

Stopa sufinanciranja prihvatljivih troškova iznosi 100%.

# Druga pitanja značajna za izradu izmjene i dopune Plana

Članak 11.

U skladu s člankom 86. Zakona na Prijedlog odluke o izradi izmjene i dopune Plana sukladno posebnim propisima kojima se uređuje zaštita okoliša i prirode pribavljeno je:

  Mišljenje, KLASA: 351-04/24-02/32, URBROJ: 2158-16/29-24-2 od

8. listopada 2024., koje je izdalo nadležno tijelo za zaštitu okoliša i prirode: Upravni odjel za prostorno uređenje, graditeljstvo i zaštitu okoliša Osječko -baranjske županije.

Ako se u tijeku izrade Izmjena i dopuna Prostornog plana uređenja Općine Ernestinovo za to ukaže potreba, zahtjevi, planske smjernice i dokumenti za izradu Plana zatražit će se i od drugih javnopravnih i pravnih tijela.

# Prijelazne i završne odredbe

Članak 12.

Do donošenja Izmjena i dopuna Plana nije zabranjeno izdavanje akata kojima se odobravaju zahvati u prostoru u obuhvatu važećeg Plana.

Ova Odluka stupa na snagu osmoga dana od dana objave u službenom glasilu.

KLASA: 350-03/24-37/1

URBROJ:2158-19-03-24-2

Ernestinovo, 11.11.2024.

PREDSJEDNIK OPĆINSKOG VIJEĆA

Krunoslav Dragičević, v.r.

Kraj

Prijedlog odluke pripremila i s istim suglasna odgovorna osoba Nositelja izrade:

KLASA: 350-03/24-37/1

URBROJ:2158-19-03-24-1

Ernestinovo, 13.05.2024.

PROČELNICA

Ivana Švast Mikolčević, mag.iur.